కె. నవీన్ రావు

కుర్మయ్యగారి నవీన్ కుమార్ తెలంగాణ రాష్ట్రానికి చెందిన రాజకీయ నాయకుడు. ఆయన 2019లో జరిగిన తెలంగాణ శాసనమండలి ఉప ఎన్నికల్లో ఎమ్మెల్సీగా ఎన్నికయ్యాడు.

జననం, విద్యాభాస్యం
కె. నవీన్ కుమార్ తెలంగాణ రాష్ట్రం, హైదరాబాద్ కూకట్‌పల్లిలో 1978, మే 15l కుర్మయ్యగారి కొండల్ రావు, తిలోత్తమ దంపతులకు జన్మించాడు. ఆయన ఉస్మానియా యూనివర్సిటీ నుండి ఎంబీఏ పూర్తి చేశాడు.

రాజకీయ జీవితం
కె. నవీన్ రావు తెలంగాణ ఉద్యమ సమయంలో కేసీఆర్ వెన్నంటి ఉన్నాడు. ఆయన 2016లో జరిగిన హైదరాబాదు మహానగరపాలక సంస్థ ఎన్నికల్లో కేటీఆర్‌ ఆధ్వర్యంలో ఏర్పాటు చేసిన కోర్ కమిటీలో సభ్యుడిగా ఉన్నాడు. కె. నవీన్ రావు 2019లో జరిగిన పార్లమెంట్ ఎన్నికల్లో మల్కాజ్‌గిరి పార్లమెంట్ నియోజకవర్గం నుండి ఎంపీగా అవకాశం కోసం అడిగాడు. అప్పుడు ఆయనకు అవకాశం దక్కలేదు. 2018లో తెలంగాణ ఎన్నికల్లో మల్కాజ్‌గిరి శాసనసభ నియోజకవర్గం నుండి పోటీ చేసిన మైనంపల్లి హన్మంతరావు ఎమ్మెల్యేగా గెలవడంతో ఆయన ఎమ్మెల్సీ పదవికి రాజీనామా చేయడంతో ఏర్పడ ఉప ఎన్నికలో టీఆర్ఎస్ అభ్యర్థిగా కుర్మయ్యగారి నవీన్ రావును టిఆర్ఎస్ పార్టీ అధ్యక్షుడు, ముఖ్యమంత్రి కేసీఆర్ అభ్యర్థిగా ప్రకటించాడు. ఆయన 2019 జూన్ 7లో జరిగిన తెలంగాణ శాసన మండలి ఉప ఎన్నికల్లో ఏకగ్రీవంగా ఎమ్మెల్సీగా ఎన్నికయ్యాడు. ఆయన శాసనమండలి సభ్యుడిగా 2019, జూన్ 19న ప్రమాణస్వీకారం చేశాడు.

తెలంగాణ శాసనమండలికి 2023 మార్చిలో ఎమ్మెల్యే కోటాలో జరిగే ఎన్నికల్లో బీఆర్ఎస్ పార్టీ అభ్యర్థిగా ఆయన పేరును మార్చి 7న ముఖ్యమంత్రి కేసీఆర్ ప్రకటించగా ఆయన 9న నామినేషన్ దాఖలు చేశాడు. 16 మార్చి నామినేషన్ల ఉప సంహరణకు గడువు ముగియడంతో బరిలో ఎవరు లేకపోడడంతో నవీన్ రావు ఏకగ్రీవంగా ఎన్నికైనట్లు రిటర్నింగ్‌ అధికారి ప్రకటించి ఆయనకు ధ్రువీకరణ పత్రాలు అందజేశాడు.

ఆయన 2024 పార్లమెంట్ ఎన్నికల్లో చేవెళ్ల లోక్‌సభ పరిధిలోని  శేరిలింగంపల్లి శాసనసభ నియోజకవర్గ బీఆర్ఎస్ పార్టీ ఇన్‌చార్జ్‌గా నియమితుడయ్యాడు.

మూలాలు

వర్గం:1978 జననాలు
వర్గం:తెలంగాణ శాసనమండలి సభ్యులు
వర్గం:మేడ్చల్ జిల్లా రాజకీయ నాయకులు
వర్గం:మేడ్చల్ జిల్లా వ్యక్తులు